Kissa kutsuu lapset sisälle
Työ on tehty, lumiukko
 enää ei oo mitään vailla.
 Hämärtää jo; haastaa kissa
 lapsosille tällä lailla:

»Sisälle nyt aika tulla
 alkanee jo olla pian
 silmäilemään lehtisiä
 matikan ja historian.»

 Ja kun lapset sisään saapuu,
 posket punalle vain paistaa,
 sujuu työ, ja atriakin
 aivan mainiolle maistaa.

 Ja kun Nukku-Matti heittää
 lasten silmiin sadun lunta,
 uinuvat he kohta kaikki
 hyvää, virkistävää unta.